b'\n_START_ARTICLE_\nSaab 99\n_START_SECTION_\nModellbetegnelser\n_START_PARAGRAPH_\nE: introdusert 1970 (tilgjengelig p\xc3\xa5 bestilling, ikke fra butikk). Opprinnelig bare tilgjengelig i en to-d\xc3\xb8rs versjon. 99E hadde den 1750 cc forskyvning Triumph-motoren med Bosch Type-L Jetronic innspr\xc3\xb8ytning i stedet for de vanlige Zenith-Stromberg-forgasserne, noe som ga 87 hestekrefter (i motsetning til 81 hk med forgassermotoren). Drivstofforbruket var 7,8 l / 100 km ved 105-110 km/t_NEWLINE_EMS: sportsligere modell introdusert 1972, opprinnelig bare tilgjengelig i en to-d\xc3\xb8rs versjon; ogs\xc3\xa5 tilgjengelig som tred\xc3\xb8rs kombikup\xc3\xa9 fra 1974 (1978 i USA). Den hadde en stivere fj\xc3\xa6ring og ble solgt i gult eller kobber korall metallic lakk i \'73, Sterling s\xc3\xb8lv eller Sunset oransje i \'74, sort eller Sterling s\xc3\xb8lv i \'75 og \'76, svart, Sterling s\xc3\xb8lv, eller Cardinal r\xc3\xb8dt i \' 77, og Sterling s\xc3\xb8lv eller Cardinal r\xc3\xb8dt i \'78. EMS ble utstyrt med Saabs egen 1985cc motor allerede i 1972 (et \xc3\xa5r f\xc3\xb8r standardmodellen) med elektronisk innspr\xc3\xb8ytning, noe som ga 110 HK (81 kW, 108 hk) og en toppfart p\xc3\xa5 170 km/t. Modellen hadde ogs\xc3\xa5 mer sportslig interi\xc3\xb8r, fotballfelger, teppebelagt bagasjerom, samt spoiler p\xc3\xa5 enkelte modell\xc3\xa5r. Modellen hadde en svart grill fra 1972, noe som f\xc3\xb8rst kom p\xc3\xa5 \xc3\xb8vrige modeller \xc3\xa5ret etterp\xc3\xa5._NEWLINE_SSE: Selges i USA for \xc3\xa5 tilfredsstille ettersp\xc3\xb8rselen, mens EMS enn\xc3\xa5 ikke var tilgjengelig der. SSE hadde svart eller brunlig valn\xc3\xb8tt vinyltak, Borgwarner automatgir og en 1,85 L Triumph motor._NEWLINE_X7: den enkleste og billigste modell, kun solgt i Norge, Sverige og Danmark i 1973 og 1974. Utstyrsniv\xc3\xa5et var som p\xc3\xa5 99L, bortsett fra at den hadde st\xc3\xb8tfangere i krom og samme seter som Saab 95/96, bare uten varme, samt at den ikke hadde klokke, sigarettenner, kromlister rundt vinduene, hanskerom, el-bakrute, radio eller lykteviskere. I stedet for varmluft p\xc3\xa5 bakruta hadde den varmekabler. Motoren var en Triumph-motor p\xc3\xa5 1,8 liter. _NEWLINE_L:. En budsjettmodell introdusert i 1973, som kun ble levert som tod\xc3\xb8rs sedan. Opprinnelig levert med 1,85 l Triumph-motor, mens alle andre modeller bortsett fra X7 var utstyrt med den 2-liters B-motoren fra Saab. Fra 1975 ble ogs\xc3\xa5 99L levert med 2.0 l B-motor. _NEWLINE_GL: Grand Luxe._NEWLINE_GLE: Grand Luxe Elegant / Extra, som ble introdusert i 1976. Toppmodellen, som var utstyrt med bensininnspr\xc3\xb8ytning, servostyring og automatgir._NEWLINE_GLS: Grand Luxe Super. Det var den samme som en GL, men med to forgassere i stedet for \xc3\xa9n. Den hadde 110 HK (81 kW, 110 hk) sammenlignet med 100 HK (74 kW, 99 hk) p\xc3\xa5 GL._NEWLINE_Turbo: introdusert i slutten av 1977. Den mest motorsterke og sportslige modellen, utstyrt med 2.0 l B-motor med turbo og innspr\xc3\xb8ytning. Effekt 145 hk, toppfart 197 km/t. 1978-modellen var kun tilgjengelig som kombikup\xc3\xa9, mens 1979- og 1980-modellene kun ble levert som sedan. _NEWLINE_Turbo S: spesialmodell av Turbo-utgaven med vanninnspr\xc3\xb8ytning, kun produsert i 1978 i litt over 100 eksemplarer i kardinalr\xc3\xb8d lakkering. _NEWLINE_Finlandia: Sv\xc3\xa6rt sjelden limousinversjon av Saab 99 GLE kombikup\xc3\xa9 med en 25 centimeter (9,8 tommer) lengre akselavstand ble introdusert i 1977 av Valmet i Nystad, Finland og ble kalt "Finlandia". Den ble bare solgt i Finland. Det f\xc3\xb8rste modell\xc3\xa5ret hadde en kort forlengelse mellom for- og bakd\xc3\xb8rer. I 1978 var akselavstanden 20 centimeter (7,9 tommer) lengre enn i standardmodellen og alle d\xc3\xb8rer ble strukket med 10 cm (3,9 tommer). To sene 99 Finlandias ble utstyrt med turboladede motorer p\xc3\xa5 fabrikken. Tradisjonen fortsatte med Saab 900 Finlandia i 1979, heller ikke den ble solgt i store antall._NEWLINE_Petro: Produsert 1979-1981 i Uusikaupunki og bare solgt i Finland, designet for \xc3\xa5 kj\xc3\xb8re p\xc3\xa5 enten bensin eller parafin.\n_START_SECTION_\nBilsport\n_START_PARAGRAPH_\nSaab 99 ble Saabs siste rallybil, f\xc3\xb8rst som EMS og senere som Turbo. Stig Blomqvist vant Rally Sverige i 1977 med en 99 EMS og i 1979 med en 99 Turbo. I 1980 kom Blomqvist ogs\xc3\xa5 p\xc3\xa5 andreplass i Rally Sverige, denne gang ogs\xc3\xa5 med en turbo. Til tross for gode resultater valgte Saab \xc3\xa5 trekke seg fra rally i 1980, med den begrunnelse at deres produksjonsbaserte biler ikke lenger kunne konkurrere mot sportsbiler som Lancia Stratos. Til tross for nedleggelsen av Saabs fabrikkteam, deltok Per Eklund i Rally Sverige i 1982 med en privat 99 Turbo sponset av Clarion, og kom p\xc3\xa5 fjerdeplass._NEWLINE_Saab 99 er den dag i dag fortsatt sv\xc3\xa6rt popul\xc3\xa6r i bilcross, bl.a. p\xc3\xa5 grunn av lave priser, solid karosseri og motor med h\xc3\xb8yt potensiale for trimming, og bredden som gj\xc3\xb8r det vanskelig \xc3\xa5 velte bilen. Bilen har ogs\xc3\xa5 v\xc3\xa6rt popul\xc3\xa6r i rallycross.'